મારા તમામ પ્રગતિપત્રોમાં ‘ઊ.ચ.’ લખેલું આવતંુ. આ ‘ઊ.ચ.’ એટલે ‘ઉપર ચડાવ્યા’ એવો અર્થ થતો હતો. મારું પરિણામ આવે એટલે પિતાજી મને અચૂક મારતા અને હું પિતાજીની મારવાની પ્રેક્ટિસ છૂટી ન જાય એટલે અચૂક નબળંુ પરિણામ લઈ આવતો હતો. એકવાર ચમત્કાર થયો. હું મેટ્રિકની પરીક્ષામાં ૩પ% સાથે પાસ થયો. મારી બાએ પિતાજીને કહ્યું કે, વિનુ મેટ્રિકમાં પાસ થઈ ગયો. એને આઇસક્રીમની પાર્ટી આપો. પિતાજીએ કહ્યું કે, હું પાર્ટી આપું તો આપણા સુપુત્રના ૬પ% અજ્ઞાનની પાર્ટી આપી ગણાશે છતાં આપીશ, પરંતુ એકાદ મહિનો રાહ જુઓ. એના પરિણામમાં કોઈ ફેરફાર ન થાય તો આપીશ. આજે એ વાતને વર્ષો વિતી ગયા, પણ હજુ છાપામાં સમાચાર વાંચુ કે ‘મેટ્રિકના પરિણામમાં છબરડો’ એટલે ફાળ પડે કે મારા પરિણામની વાત તો નહીં હોય ને? * * *